Revision af kvalitetsstandarderne for misbrugsbehandling af unge og voksne i 
Favrskov Kommune 
Sagsfremstilling 
147.     Revision af kvalitetsstandarderne for misbrugsbehandling af unge og voksne i 
Favrskov Kommune - Åbent 
  
  
SAGENS INDHOLD 
Ifølge servicelovens § 139 skal der fastsættes en kvalitetsstandard for kommunens tilbud om social 
stofmisbrugsbehandling efter § 101. Kvalitetsstandarden skal give en samlet information om kommunens sociale 
misbrugsbehandlingstilbud og tydeliggøre de politiske prioriteringer i forbindelse hermed.  
  
Kvalitetsstandarderne for social misbrugsbehandling af voksne og unge i [adresse] blev senest revideret 
og godkendt af Social- og Sundhedsudvalget, Børn- og Skoleudvalget og Byrådet 30. april 2013. 
  
Bekendtgørelse om kvalitetsstandard for social behandling for stofmisbrug efter § 101 i lov om social service 
fastlægger en række krav til indholdet af kvalitetsstandarderne. Bekendtgørelsen er ændret 7. maj 2014 som et led i 
udmøntningen af regeringens stofmisbrugspakke fra 2012. Bekendtgørelsen stiller nye krav om opfølgning på 
borgerens behandlingsplan og krav om monitorering af indsatsen. Monitorering af indsatsen betyder en øget kontrol 
og overvågning af indsatsen i form af for eksempel opstilling af måltal. De nye krav skal være indarbejdet i 
kvalitetsstandarderne senest 8. september 2014.  
  
Bekendtgørelsens ændringer er indarbejdet i både kvalitetsstandarden for social stofmisbrugsbehandling af voksne 
og social stof- og alkoholmisbrugsbehandling af unge således: 
  
· Nye krav om opfølgning på borgerens behandlingsplan, hvis borgerens behandlingsforløb afsluttes med status som 
færdigbehandlet eller udskrevet. 
· Nye krav om monitorering af indsatsen, herunder opstilling af måltal. 
· Konsekvensrettelser som følge af tilsynsreformen, der trådte i kraft 1. januar 2014, og som blandt andet medfører, 
at tilsynet med [adresse] er overgået fra [adresse] til Socialtilsyn Midt i Silkeborg 
Kommune. 
· Konsekvensrettelser som følge af en ændring i klagestrukturen på det sociale område, hvorefter klagesager fra 1. 
juli 2013 behandles i Ankestyrelsen fremfor i de sociale nævn, som er nedlagt. 
  
 
Byråd 
26. august 2014 
Sagsnr. 710-2007-
25000 
Dok.nr. 710-2014-
187117 
Sagsbehandler 
DPDSCH 
  
Tidl. politisk behandling 
BY, 30.04.13, pkt. 63 
Forventet sagsgang 
SS-U, BS-U, ØK, BY 
Lovgrundlag 
Servicelovens § 101 og 139 
Ændringerne er markeret i kvalitetsstandarderne. 
  
VURDERING 
Som det fremgår af kvalitetsstandarderne er målene i [adresse], at andelen af stofmisbrugerne, der er 
stoffri eller har reduceret deres stofmisbrug efter afsluttet behandling, udgør minimum 35 % i 2014. For 2020 er det 
målet, at minimum 50 % af stofmisbrugerne er stoffri eller har reduceret deres stofmisbrug efter afsluttet behandling. 
Andelen af stofmisbrugerne, der har afsluttet deres behandling og vender tilbage til stofmisbrugsbehandling indenfor 
12 måneder, må maksimalt udgøre 10 %.  
  
Social og Sundhed vurderer, at et måltal på 35 % i 2014 er realistisk set i lyset af Rusmiddelcentrets erfaringer med 
behandling af stofmisbrugere i 2013. Her blev 27 misbrugere over 18 år udskrevet, og 33 % af disse blev udskrevet 
som færdigbehandlet. Ingen af disse er vendt tilbage til fornyet behandling som følge af tilbagefald.  
  
Ifølge regeringens 2020-mål, som sammen med den nye bekendtgørelse er en udmøntning af stofmisbrugspakken 
fra 2012, skal mindst halvdelen af de stofmisbrugere, der afslutter et behandlingsforløb for stofmisbrug være enten 
stoffri eller opleve reduktion i stofmisbruget. Måltallene vil i forbindelse med den løbende revision af 
kvalitetsstandarderne, som skal ske minimum hvert andet år, blive genvurderet med henblik på at nå et måltal på 50 
% i 2020.  
  
INDDRAGELSE/KOMMUNIKATION 
Handicaprådet er på mødet 23. juni 2014 orienteret om ændringerne i kvalitetsstandarderne. 
  
ØKONOMISKE KONSEKVENSER 
Kvalitetsstandarderne er udarbejdet med baggrund i den nuværende økonomiske ramme, og ændringerne skønnes 
derfor ikke at have økonomiske konsekvenser. 
  
INDSTILLING 
Social- og sundhedsdirektøren og børn- og skoledirektøren indstiller til Byrådet: 
  
1. At den reviderede kvalitetsstandard for social stofmisbrugsbehandling af voksne i [adresse] 
godkendes. 
2. At den reviderede kvalitetsstandard for social stof- og alkoholmisbrugsbehandling af unge i [adresse] 
godkendes. 
  
BESLUTNING 
  
Social- og Sundhedsudvalget, 11. august 2014: 
Fraværende: Ingen 
  
Ad 1: Indstilles godkendt med de aftalte administrative rettelser. 
Ad 2: Indstilles godkendt med de aftalte administrative rettelser. 
  
Børne- og Skoleudvalget, 14. august 2014: 
Fraværende: Ingen 
  
Ad 1) Indstilles godkendt 
Ad 2) Indstilles godkendt 
  
Ved Social- og Sundhedsudvalgets behandling af sagen 11. august 2014 blev sagen indstillet godkendt med 
tilføjelse af administrative rettelser. På Børne- og Skoleudvalgsmødet blev notat med disse administrative rettelser 
udleveret. Notatet tilgår først sagen i forbindelse med Økonomiudvalgets behandling heraf. 
  
Økonomiudvalget, 19. august 2014: 
Fraværende: Ingen 
  
Indstillingen fra [adresse] og Sundhedsudvalget indstilles godkendt. 
  
Bilag 
  
  
  
  
Byråd, 26. august 2014: 
Fraværende: George Lund 
  
Godkendt. 
Kvalitetsstandard for social stof- og 
alkoholmisbrugsbehandling af unge i [adresse] 
Kommune 
710-2014-182531 
Kvalitetsstandard for social 
stofmisbrugsbehandling af voksne i [adresse] 
Kommune 
710-2014-182533 
Aftalte administrative rettelser fra [adresse] og 
Sundhedsudvalgsmødet 11. august 2014 
710-2014-184176 
